יגאל ביבי

יגאל ביבי (נולד ב-21 בינואר 1942) הוא איש ציבור ישראלי. כיהן כראש עיריית טבריה בשנים 1978-1988 וכחבר הכנסת בשנים 1988–2003 מטעם המפד"ל. ביבי נולד בטבריה והוא בוגר ישיבות תנועת בני עקיבא. בשנים 1963–1966 הוא היה מרכז סניף בני עקיבא בטבריה. בעל תואר בוגר במדע המדינה ותולדות ישראל מאוניברסיטת בר-אילן. בשנת 1965 הוא היה פעיל במשמרת הצעירה של המפד"ל בטבריה והוצב במקום השלישי של רשימת המפד"ל לבחירות המקומיות. באותה שנה התמודדה המפד"ל במסגרת חזית דתית וביבי הוצב במקום הרביעי. באותן שנים היה ביבי פעיל באליצור טבריה. בשנת 1969 נכנס לראשונה למועצת עיריית טבריה, מהמקום השני ברשימת המפד"ל. הוא הצטרף לקואליציה של ראש העיר, משה צחר, והיה לסגן ראש עיר בתואר וראש מחלקת הסעד. בסוף 1973 קיבלה המפד"ל שלושה מנדטים, ובאוגוסט 1974 הצטרף לקואליציה ומונה לסגן ראש עיר בפועל, הממונה על המשמר האזרחי. בשנת 1975 עתר לבג"ץ נגד מינוי רב אשכנזי ראשי בטבריה, לאור מיעוט התושבים האשכנזים בטבריה. בשנת 1978 התמודד ביבי בראשות רשימה משותפת של המפד"ל ואגודת ישראל ובבחירות האישיות לראשות העיר שהונהגו אז לראשונה. ביבי עלה לסיבוב השני בבחירות לראשות העיר, ונתמך על ידי אנשי המערך. בבחירות גבר על מועמד הליכוד, פנחס פרח ונבחר לראש עיריית טבריה. לאחר הבחירות הבטיח ביבי שימור על סטטוס קוו בענייני דת והקים קואליציה רחבה ולצורך כך מינה שלושה סגנים בשכר, למרות שלעיר בגודל של טבריה הותר להעסיק שני סגנים בשכר בלבד. בעקבות עתירה של האופוזיציה לבג"ץ הפסיק אחד הסגנים, נציג אגודת ישראל, לכהן כסגן בשכר. ביבי סירב לדרישת משרד הפנים להשיב את המשכורת ששולמה ביתר לקופת העירייה, בטענה שלא ניתן לדרוש ממי שעבד להשיב את המשכורת. לקראת הבחירות בשנת 1983 הביא ביבי לאיחוד של רשימת המפד"ל עם חלק מנציגי הליכוד שפרשו ממנה. בבחירות זכה ביבי בסיבוב הראשון ליותר מ-60% מהקולות. ביבי נבחר גם לסגן יו"ר מרכז השלטון המקומי בישראל. בבחירות שנערכו בשנת 1988 הפסיד ליוסי פרץ ששימש כסגנו. כבר בשנת 1977 נכנס לרשימת ששת המומלצים של סיעת למפנה לרשימת המפד"ל לכנסת התשיעית. אולם בפועל לא הוצב במקום ריאלי ונדחק למקום ה-23. לקראת הבחירות לכנסת העשירית ב-1981, דרש לשריין את המקום השני ברשימת המפד"ל לספרדי. בשנים 1988–2003 כיהן כחבר הכנסת מטעם מפד"ל והיה סגן שר במשרד להגנת הסביבה בין השנים 1990–1992, כשראש הממשלה החזיק בתיק (למעשה ביבי היה השר להגנת הסביבה בפועל) ובמשרד הדתות (1996–2000). בכנסת ה-12 היה חבר הוועדה למינוי שופטים ובכנסת ה-13 יו"ר הסיעה בכנסת. שימש חבר הוועד המנהל באוניברסיטת בר-אילן. בבחירות 2006 הוצב במקום ה-108 והסמלי ברשימת האיחוד הלאומי-מפד"ל לכנסת. לקראת הבחירות לכנסת ה-18 הודיע על פרישתו והסרת תמיכתו מהמפד"ל ועל תמיכתו בש"ס בטענה כי "ש"ס זה המפד"ל האמיתי". לקראת הבחירות לכנסת ה-22 ב-2019 הודיע על תמיכתו בעוצמה יהודית ולקראת הבחירות לכנסת העשרים וארבע ב-2021 הכריז על תמיכה ברשימת הציונות הדתית. יגאל ביבי יזם וקידם שתי הצעות חוק האוסרות שידורי פורנו בטלוויזיה. כשהחלו השידורים הדיגיטליים של יס ושל חברות הכבלים, החלו לשדר בישראל ערוצי פורנו בתשלום בהזמנה אישית של הערוצים. ביס שודרו הערוצים "בלו" ו"פלייבוי" ובחברות הכבלים שודרו הערוצים "ויויד", "ספייס" ו"פלייבוי" לצד סרטי פורנו בהזמנה אישית ב"הום סינמה". החוק הראשון, הידוע גם בשם "חוק הבזק", עבר ביולי 2001. בחוק נקבע שהעובר עליו צפוי לעד 3 שנות מאסר. יס והוט עקפו את החוק על ידי שידור ערוצי הפורנו במתכונת של "שלם וצפה" בה היה צריך להזמין את הערוצים באופן יומי. בתגובה יזם חוק נוסף שאסר שידורי פורנו גם במתכונת זאת. החוק השני עבר ביוני 2002. שני החוקים עברו בתמיכת הלובי הפמיניסטי והח"כים הדתיים, החרדים והערבים. כתוצאה מכך אין היום שידורי פורנו ביס ובהוט: ערוצי הפורנו ירדו מהמסך ולאחר זמן מה הוחלפו בערוצים של ארוטיקה רכה. ביבי נשוי ואב לחמישה, תושב נווה דניאל שבגוש עציון. יגאל ביבי, באתר הכנסת יגאל ביבי, באתר כנסת פתוחה לינוי בר גפן, סופית: חוק הבזק אושר - הפורנו נאסר, באתר ynet, 26 ביולי 2001 לינוי בר גפן, מתחדשת מלחמת הפורנו בכנסת, באתר ynet, 25 בדצמבר 2001 לינוי בר גפן, "שידורי הפורנו גרמו לעלייה באחוז הגירושין במגזר הדתי", באתר ynet, 8 בינואר 2002 נועם שגב, התפוצצה הישיבה על שידורי פורנו, באתר ynet, 28 במאי 2002 דיאנה בחור, הצעת החוק נגד שידורי פורנו עברה לקריאה שנייה ושלישית, באתר ynet, 3 ביוני 2002 סמדר שמואלי ונעם שגב, סופית: אין פורנו בטלוויזיה, באתר ynet, 10 ביולי 2002 נועם שגב, "חוק הפורנו עבר כדי שתהיה סיבה להתנגח בבג"צ", באתר ynet, 10 ביולי 2002 רונית מקובר, הכחול כבר לא כל כך עמוק, באתר ynet, 21 באוגוסט 2002 נועם שגב, פלייבוי: ח"כ יגאל ביבי ביצע עבירה אתית, באתר ynet, 7 באוקטובר 2002 מיכאל טוכפלד, ‏"המהלך של בנט יגרום למאבק בימין ומישהו אחר יחגוג", בעיתון מקור ראשון, 6 בינואר 2019 עדי חשמונאי, "בקיץ היינו מבקשים לא להגיע, כי לא היה מקום", באתר ישראל היום, 11 ביולי 2019 חניכי בני עקיבא יצאו במפקד לפידים, מעריב, 4 בדצמבר 1963 שבת הארגון של בני עקיבא בטבריה, הצופה, 26 במאי 1965 שבת הארגון בטבריה, הצופה, 28 בדצמבר 1966 חודשה פעילות המשמרת הצעירה של המפד"ל בטבריה, הצופה, 31 במרץ 1965 הנציגות לעירית טבריה, הצופה, 20 בספטמבר 1965 חזית דתית הוקמה בטבריה, הצופה, 1 באוקטובר 1965 ש. גרינבוים, משחה הכנרת מטעם אליצור, הצופה, 3 בספטמבר 1968 כפר חרוב(ליגה ג') הורחקה מפעילוח לעשרה משחקים, מעריב, 25 באפריל 1976 יעקב ארז, הדתיים דורשים ראש עיר בטבריה, מעריב, 3 בנובמבר 1969 צחר (המערך) ראש עירית טבריה, מעריב, 5 בנובמבר 1969 נציג מגח"ל פרש מהקואליציה הרחבה בטבריה, מעריב, 26 באוגוסט 1974 המשמר האזרחי בטבריה יערוך מיפקד אוכלוסין, דבר, 31 בדצמבר 1974 בג"צ הוציא צו ביניים נגד מינוי רב אשכנזי בטבריה, מעריב, 6 במרץ 1975 ההתמודדות ברשויות בגליל - להילוך גבוה, דבר, 17 בספטמבר 1978 יצחק בן חורין, אם לא תסיר את מועמדותך ישיג אותך כדור, מעריב, 19 בנובמבר 1978 אברהם רותם, במספר רשויות כבר קבעו העסקנים את המנצחים, מעריב, 20 בנובמבר 1978 ילקוט הפרסומים 2494, עמודים 500, 507 נצחון למפד"ל: יגאל ביבי ראש העיריה, מעריב, 22 בנובמבר 1978 יצחק בן חורין, בטבריה יישמר הסטטוס קוו בענייני דת - מבטיח יגאל ביבי, מעריב, 23 בנובמבר 1978 נחתם הסכם קואליציוני בעירית טבריה, מעריב, 28 בינואר 1979 יצחק בן חורין, ראש עיריית טבריה חוייב לנמק מדוע לא יפטר אחד מ-3 סגניו, מעריב, 6 ביולי 1979 יצחק בן חורין, בטבריה יהיו 2 סגנים לראש העיריה במקום 3, מעריב, 15 בנובמבר 1979 יצחק בן חורין, טבריה חויבה לגבות שכר ששולם שלא כדין, מעריב, 30 בדצמבר 1979 שמעון וייס, ביבי (מפד"ל) - לקואליציה מקיר אל קיר בטבריה, דבר, 27 באוקטובר 1983 2 'רבי סיכויים' לא נכללו בצמרת סיעת "למפנה", מעריב, 15 במרץ 1977 13 מועמדים לכל כיסא, מעריב, 13 באפריל 1977 א. כנרתי, מהומה הדשה במפד"ל: עדות המזרח דורשות המקום השני, דבר, 20 במאי 1981 מצב הרוח, גיליון 548, 28 באוגוסט 2019 יגאל ביבי: ״בצלאל החזיר את הכבוד למפד״ל״, באתר ערוץ 7, 17 במרץ 2021 חוק התקשורת (בזק ושידורים) (תיקון מס' 27), התשס"ב-2002, באתר הכנסת